Crimson Twilight

Crimson Twilight er et leiesoldat-selskap som har en ganske lav terskel for hva slags oppdrag de tar betalt for å utføre. De opererer helst i Ytterkanten, men hvor det finnes kreditter finnes det muligheter, og de er ikke kresne. Slaveri, smugling, pengeinnkreving er noen oppdrag de er kjent for å ta. Til tross for en tvilsom moralsk standard er de godt trent og utstyrt og er for profesjonelle soldater å regne i kamp-situasjoner. Mindre kjent er at de har en tilhørighet til et mindre stjernesystem kalt Ceres som kjempet under Separatistenes banner under Klonekrigene. Ceres var et adelig hus og kjent for å praktisere en annen Kraft-tradisjon enn de mer kjente Jediene og de antatt utryddete Sith`ene. Ceres ble imidlertid invadert av Republikkens flåter ledet av en Jedi-ridder og general, Meloria, og fullstendig knust. De få overlevende ble tatt som fanger tilbake til Coruscant.

Men en siste rest av huset Ceres trakk seg tilbake til de Ukjente Områdene, et område av galaksen som er lite kartlagt og all ferdsel i hyperrommet må anses som særdeles risikofylt. De er ledet av en av husets opprinnelige ledere, Rivas Khun, som på en eller annen måte overlevde det siste avgjørende slaget mellom Separatistene og Republikken. Heltene ble ved en anledning tatt som fanger på Dantooine av Khun`s lærling, en mystisk kvinne ved navn Herath, og brakt til de Ukjente Områdene. Der lærte de at Khun er iferd med å samle restene av huset Ceres og har lykkes med å tiltrekke seg restene av elitetroppene, nå kjent som Crimson Twilight, til en måne rik på mineraler. Et gruveanlegg har blitt opprettet på månen og mange folk fra Ytterkanten har blitt bortført og jobber nå som slaver i anlegget.